ઉત્તર પ્રદેશ વિધાન પરિષદના અધ્યક્ષ રમેશ યાદવના પુત્ર અભિજીત યાદવની હત્યા પરથી આખરે પડદો ઉઠી ગયો છે. અભિજીતની હત્યા તેની માતા મીરા યાદવે જ કરી છે. મીરાએ પોલીસ સમક્ષ ગુનો કબુલી ખુલાસો કરતા જણાવ્યું કે, અભિજીત દારૂ પી ને ઘરમાં હોબાળો કરતો હતો. હત્યાની રાત્રે પણ તે નશો કરીને ઘરે આવ્યો હતો અને હોબાળો મચાવી રહ્યો હતો. અને પુત્રના હોબાળાથી કંટળીને તેનું ગળું દબાવીને હત્યા કરી દીધી હતી. મીરા વિધાન પરિષદ અધ્યક્ષ રમેશ યાદવાની બીજી પત્ની છે. મીરા અને રમેશના બે પુત્ર, અભિજીત અને અભિષેક છે.